Izvor: Borna Filic/PIXSELL (ilustracija)

Županijski sud u Zagrebu odlučio je u četvrtak da je štrajk u Croatia Airlinesu (CA), a koji je najavio sindikat Organizacije radnika Croatia Airlinesa (ORCA) zahtijevajući otvaranje pregovora o novom kolektivnom ugovoru - nezakonit!

Županijski sud u Zagrebu odlučio da štrajk u Croatia Airlinesu nije legalan.

Županijski sud u Zagrebu odlučio da štrajk u @croatiaairlines nije legalan #n1info — Katarina Brecic (@kbrecic) August 9, 2018

"Utvrđuje se da je najavljeni štrajk u tvrtki Croatia Airlines nezakonit", kazala je sutkinja na izricanju odluke.



"Tuženiku se zabranjuje provođenje štrajka najavljenog za 8. kolovoza 2018. godine", kazala je sutkinja na izricanju presude.





Sud je odlučio da štrajk u @croatiaairlines nije zakonit jer sindikati nisu pregovarali u dobroj vjeri. Da su imali stvarnu namjeru sklapanja kolektivnog ugovora nastavili bi pregovarati jer je Uprava tražila nastavak razgovora #n1info — Katarina Brecic (@kbrecic) August 9, 2018

U obrazloženju odluke stoji da sindikat Organizacija radnika Croatia Airlinesa (ORCA) nije pregovarao u dobroj vjeri radi sklapanja novog kolektivnog ugovora i da ne želi nastali spor riješiti mirnim putem.





Izvor: N1

Na to ukazuje činjenica da je Sindikat ORCA odustao od daljnjih pregovora nakon što nije prihvaćen njegov prijedlog kolektivnog ugovora, stoji u obrazloženju suda. Da je tuženik imao stvarnu namjeru pregovarati o sklapanju kolektivnog ugovora, sud zaključuje da bi nastavio pregovore nakon odustanka u studenom 2017. koji je uslijedio nakon otkazanog štrajka najavljenog te godine budući da je uprava CA pozvala Sindikat na daljnje pregovore, i to na sastanke 3., 10. i 17. siječnja 2018. godine.

Navodi se i da je uprava nakon isteka starog kolektivnog ugovora 31. prosinca 2016. nastavila ga provoditi i ispunjavati sva prava radnika koja su bila ugovorena tim ugovorom. Ujedno potpisana je promemorija, sklopljena između uprave i sindikata, u kolovozu 2017., kada su radnici u cijelosti prihvatili isplatu i provođenje svih prava iz kolektivnog ugovora koji je prestao važiti.



Stoga Sud zaključuje da sindikat svojim postupanjem nije omogućio sklapanje novog kolektivnog ugovora budući da nije postupao u dobroj vjeri, a najavljena industrijska akcija - štrajk, najavljena za 8. kolovoza 2018., utvrđena je nazakonitom. Sindikatu se zabranjuje organiziranje i provođenje štrajka najavljenog za 8. kolovoza, navodi se u odluci suda.